jkorsvik/nowiki_second_scrape_merged huggingface dataset:
Gaukhei

Gaukhei er en turisthytte i Setesdalsheiene drevet av DNT Sør.
Hytta ble bygget i 1898. På Gaukhei er det 41 sengeplasser. Hytta er betjent i sommersesongen og påsken.


== Eksterne lenker ==
Gaukhei på UT.no
Håhellerhytta

Håhellerhytta er en ubetjent turisthytte i Setesdalsheiane drevet av  DNT Sør. Hytta ble bygget i 1950 og ligger øst for Kvina om lag to kilometer fra veien mellom Setesdal og Sirdal. Området tilhører Valle kommune.
På Håhellerhytta er det ni sengeplasser. Tidligere lå det en fjellstue her. Den ble bygget i 1864. Før dette hadde det i en periode vært fast bosetning her inne i heia. Den første man vet om som bodde her, kom fra Åseral og bosatte seg her i 1818. Man antar at den siste som bodde her, flyttet fra stedet etter en snørik vinter i 1877. Da måtte dyrene slaktes, for man fant ikke høyet under all snøen. 
Arne Garborg har skrevet om en tur hvor han overnattet på Håhellerhytta i 1874:

«Leid botn. Smaa Rullestein, kvass Brotstein, vondt aa faa Fotfeste»
«Svært for ei Makt Vatne hev, naar det gjeng i Straum. Og med ei Gong tek eg til aa Sigle. Upp-yvi, mot Straumen, rivande fort. Eg snur meg, tek Augnefeste i Land og samlar mi Kraft, svimre maa eg ikkje. Halde seg til Jordi. Feste Augo i Botnen og lata Straum vera Straum. No djupnar det. Det er Midt-renna, Djupaalen. Hu – fælt til Straumdrag. Staven glir ut, Føtane vil etter. Mannemakt er ingenting, – Nett som eg skal gaa attlengis, fær eg gjort som eit Rykk paa meg og bergar meg halvt glidande upp paa grunnare Vetne. Vassar so i Land att, vil kvile meg og tenkje meg um».
«Korleis ei Smaladrift kan kome yvi her? Og det Stundom i Flaumtid? - Ja, sumt kjem burt. Heile Flokkane stundom. Men brulaus ligg Elvi no som i Noæ Tid. Dei tenkjer paa det, røder um det, Mann etter Mann og Fengje etter Fengje. Men det verte ikkje meir».


== Eksterne lenker ==
Håhellerhytta på UT.no
Oddvar Tjomlid: Dei første bruene over øvre del av Kvinavassdraget blei bygd på grunn av driftesauene. Artikkel i Sirdølen 25. mars 2002
Josephsbu

Josephsbu  er en selvbetjent turisthytte i Setesdalsheiene drevet av  DNT Sør.
Hytta ble bygget i 1993. På Josephsbu er det 20 sengeplasser.


== Eksterne lenker ==
Josephsbu på UT.no
Lakkenstova

Lakkenstova er en selvbetjent turisthytte i Setesdalsheiene drevet av DNT Sør. Hytta ligger vest for Ljosland i Åseral kommune.
Hytta ble bygget i 1985 initiert og delvis finansiert av Ivar Mjåland, forretningsmann fra Kristiansand. På Lakkenstova er det 30 sengeplasser.
Lakkenstova er oppkalt etter Mjålands gode venn og fjellvandrer Lars Gunnar "Lakken" Aanensen.
Sloaros

Sloaros  er en selvbetjent turisthytte i Setesdalsheiene drevet av DNT Sør.
Hytta ble bygget i 1983, opprustet siste gang i 2003. På Sloaros er det 22 sengeplasser. Over stua er det bygget en hems med god fremkommelighet.


== Eksterne lenker ==
Sloaros på UT.no
Stakkedalen

Stakkedalen  var en ubetjent turisthytte i Setesdalsheiene drevet av Kristiansand og Opplands Turistforening. Den lå i Bygland kommune vest for Langeid. Hytta hadde mye besøk av folk som var på tur fra Langeid til Gaukhei turisthytte, da denne strekningen på ofte ble opplevd for lang for en dagstur. Fra Gaukhei til Stakkedalen var det om lag 15 km, og estimert gangtid var litt over fire timer.
Hytta ble bygget i 1949 av materialer som var igjen etter tyskerbrakker som var blitt satt opp under andre verdenskrig da tyskerne hadde planer om å bygge vei mellom Setesdal og Sirdal i området. Hytta ble ombygd siste gang i 1992. På Stakkedalen var det 10 sengeplasser.
Hytta ble overtatt av grunneieren i 2006. Han hadde ønsket å bygge en ny hytte nede i selve Stakkedalen, men selv om kommunen godkjente dette, ble det ble avslått av direktoratet, da hytta ville komme i Setesdal Vesthei - Ryfylkeheiane Landskapsvernområde. Han sa da opp avtalen med KOT om leie av grunn til hytte og overtok Stakkedalshytta selv. Ny hytte i området ble etablert i 2008 i Tjønndalen, som også tidligere hadde vært turisthytte, om lag 20 minutters gange fra Stakkedalshytta.


== Referanser ==


== Kilder ==
Sigurd Haugsgjerd: «KOT kan misse Stakkedalshytta.» Artikkel i Setesdølen nr. 85, 2006 side 1 og 4
Harald Flå: Vandringer i Setesdal Vesthei 2008, ISBN 978-82-91-49544-6, side 63


== Eksterne lenker ==
Stakkedalen på KOTs sider
Stavskarhytta

Stavskar er en ubetjent turisthytte i Setesdalsheiene drevet av DNT Sør.
Hytta ble bygget i 1920, ombygd siste gang i 2004. På Stavskar er det åtte sengeplasser.


== Eksterne lenker ==
Stavskar på UT.no
Svartenut

Svartenut  er en selvbetjent turisthytte i Setesdalsheiene drevet av DNT Sør.
Hytta ble bygget i 1972. På Svartenut er det 20 sengeplasser.


== Eksterne lenker ==
Svartenut på UT.no
Øyuvsbu

Øyuvsbu er en selvbetjent turisthytte i Setesdalsheiene drevet av DNT Sør.
Hytta ble bygget i 1948, opprustet siste gang i 1995. På Øyuvsbu er det 34 sengeplasser.


== Eksterne lenker ==
Øyuvsbu på UT.no
Rekviem (film)

Rekviem er en tysk film fra 2006 av Hans-Christian Schmid. Handlingen er basert på eksorsismen mot Anneliese Michel  på begynnelsen av 1970-tallet, som førte til hennes død. Det ble laget en amerikansk film med samme tema året før, The Exorcism of Emily Rose. Requiem ligger imidlertid nærmere den faktiske historien.


== Handling ==
«Michaela Klingler» bor sammen med sine foreldre på den katolske landsbygda i Syd-Tyskland. Selv om hun har epileptiske anfall går foreldrene med på at hun kan begynne på et pedagogikkstudium i Tübingen. Hun utvikler et vennskap med en medstudine og innleder et kjærlighetsforhold. Lykken blir avbrutt av epileptiske anfall, og hun blir etterhvert overbevist om at hun er besatt av djevelen. I forbindelse med en oppgave utvikler hun en manisk arbeidstilstand som leder til et psykisk sammenbrudd. Venninnen vil at hun skal få hjelp av psykiatrien, men vennen bringer henne til foreldrehjemmet. Den hjemlige sognepresten starter en eksorsisme. Filmen ender uten å vise de verste bildene.


== Medvirkende ==
Sandra Hüller: Michaela Klingler
Burghart Klaußner: Karl Klingler
Imogen Kogge: Marianne Klingler
Anna Blomeier: Hanna Imhof
Jens Harzer: Martin Borchert
Johann Adam Oest: Professor Schneider


== Utmerkelser ==


=== Deutscher Filmpreis 2006 ===
Bester Spielfilm: Filmband in Silber
Beste darstellerische Leistung – weibliche Hauptrolle: Sandra Hüller
Beste darstellerische Leistung – weibliche Nebenrolle: Imogen Kogge
Bestes Kostümbild: Bettina Marx
Beste Tongestaltung: Lars Ginzel, Dirk Jacob, Marc Parisotto, Martin Steyer


=== Filmfestivalen i Berlin 2006 ===
Sølvbjørnen – beste kvinnelige skuespiller: Sandra Hüller
FIPRESCI-prisen


=== Bayerischer Filmpreis 2006 ===
Beste kvinnelige skuespiller: Sandra Hüller


== Eksterne lenker ==
(en) Rekviem på Internet Movie Database 
(da) Rekviem i Danmark Nationale Filminstitut 
(fr) Rekviem på Allociné 
(nl) Rekviem på MovieMeter 
(en) Rekviem på AllMovie 
(en) Rekviem på Turner Classic Movies 
(en) Rekviem på Rotten Tomatoes 
(en) Rekviem på Metacritic 
http://www.requiem-derfilm.de/
Rishon LeZion

Rishon LeZion eller Rishon LeZiyyon (hebraisk: ראשון לציון, «først til Sion») er en by på Israels kystslette, ca. 30 km fra Tel Aviv og nord for Rehovot. Byen var opprinnelig en landbrukskoloni, grunnlagt i 1882. Kort tid etterpå begynte man med vindyrking i området, noe som la grunnlaget for et av Israels mest kjente vinhus, Carmel Mizrachi Winery (grunnlagt 1887). Byen utviklet seg hurtig i 1970-årene til en av Israels tettest befolkede byer. 
Rishon LeZion har ca. 215 000 innbyggere (2004).


== Vennskapsbyer ==
 Nîmes, Frankrike siden 1986
 Münster, Tyskland
 Lublin, Polen
 St. Petersburg, Russland
 Prince George's County, Maryland, USA
 Metrowest, Essex County, New Jersey, USA
 Braşov, Romania
 Debrecen, Ungarn
 Tianjin, Kina
 Teramo, Italia
 Heerenveen, Nederland
 Gondar, Etiopia


== Referanser ==


== Eksterne lenker ==
Offisielt nettsted 
(en) Rishon LeZion – kategori av bilder, video eller lyd på Commons
Die innere Sicherheit

Die innere Sicherheit («den indre sikkerhet») er en tysk kinofilm fra 2000 som handler om livet til en datter av terrorister.


== Handling ==
Filmen handler om ekteparet Clara og Hans, som antagelig er tidligere medlemmer av Rote Armee Fraktion, og deres datter Jeanne. Familien har vært på flukt fra politiet i femten år, men datterens begynnende pubertet blir stadig mer en sikkerhetsrisiko.
Den 15-årige Jeanne preges av foreldrenes terroristiske bakgrunn. Familien lever i skjul, og alle fremmede utgjør en fare. Piken har derfor aldri gått på skole eller hatt virkelige venner. På en strand i Portugal blir hun imidlertid kjent med surferen Heinrich fra Tyskland. Kort etter må familien reise tilbake til Tyskland, fordi de har mistet pengene og passene sine. I Tyskland møtes Jeanne og Heinrich igjen. Familien trenger desperat penger for å fortsette flukten fra politiet, og etter flere forsøk på å få hjelp av gamle venner, raner Hans og Clara en bank. Under ranet dreper Clara en mann. Den siste natten før deres planlagte flukt til Brasil tilbringer Jeanne med Heinrich, og forteller ham alt. Han varsler politiet, og neste dag blir familiens bil forfulgt av politiet og presset av veien. Jeanne er trolig den eneste overlevende.


== Medvirkende ==
Julia Hummer som Jeanne,
Barbara Auer som Clara
Richy Müller som Hans
Bilge Bingül som Heinrich
Katharina Schüttler som Paulina


== Referanser ==


== Eksterne lenker ==
(en) Die innere Sicherheit på Internet Movie Database 
(fr) Die innere Sicherheit på Allociné 
(nl) Die innere Sicherheit på MovieMeter 
(en) Die innere Sicherheit på AllMovie 
(en) Die innere Sicherheit på Rotten Tomatoes
VM i lynsjakk 2006

Verdensmesterskapet i lynsjakk 2006 ble arrangert 5.–8. september i den israelske byen Rishon LeZion.


== Kvalifisering ==
Seksten spillere deltok i finalerunden, som ble avviklet 8. september. Alle spilte ett parti mot hver av de andre motstanderne (15 runder á 8 partier), såkalt «round robin».
Sju deltakere var forhåndsuttatt til finalen på grunnlag av Elo-ratingen, og i tillegg var Magnus Carlsen tatt ut av arrangøren som wildcard. De resterende åtte finaledeltakerne ble kåret via kvalifiseringsturneringer.


== Betenkningstid ==
Betenkningstiden i mesterskapet var 4 minutter per spiller per parti. I tillegg fikk hver spiller to sekunder ekstra tid for hvert utført trekk. 


== Finaleresultater ==
De åtte fremste plasserte i finalen ble følgende:

 Aleksandr Grisjtsjuk, 10,5 p
 Pjotr Svidler, 10,5
 Teimour Radjabov, 10,0
 Viswanathan Anand, 10,0
 Judit Polgár, 9,5
 Boris Gelfand, 9,5
 Étienne Bacrot, 8,0
 Magnus Carlsen, 7,5Det måtte arrangeres stikkamp for å kåre verdensmesteren, og Aleksander Grisjtsjuk gikk seirende ut av duellen mot Pjotr Svidler.


== Eksterne lenker ==
Turneringens offisielle hjemmeside
Teatro Olimpico

Teatro Olimpico er et renessanseteater i Vicenza. Det er Andrea Palladios siste verk. Teateret og de berømte kulissene som Vincenzo Scamozzi designet er unike. Ingen andre lignende renessanseverker har overlevd til vår tid. Sammen med byen Vicenza og andre bygg av Palladio i og omkring byen står teateret på UNESCOs liste over verdensarven.

Andrea Palladio så aldri teateret fullført. Arbeidet startet noen måneder før hans død. Vicenza Accademia Olimpica bestilte det i 1580. Det ble innviet 3. mars 1585 med Oedipus Rex av Sofokles. 


== Se også ==
Andrea Palladio


== Eksterne lenker ==
Italienske verensarvsider (engelsk)
Centro Internazionale di Studi di Architettura Andrea Palladio Fondazione (engelsk)
Stephen Colbert

Stephen Tyrone Colbert (født 13. mai 1964 i Charleston i Sør-Carolina) er en amerikansk komiker, skuespiller, forfatter og satiriker som har vunnet ni Emmy-priser. 


== Sentrale roller ==
En av rollene hans er som programlederen i det politiske satireshowet The Colbert Report som gikk på Comedy Central mandag til torsdag 11:30 EST og PST. Colbert var tidligere en av The Daily Shows mest sentrale reportere. Han hadde også en gjesteopptreden i det kritikerroste improvisasjonsprogrammet Whose Line Is It Anyway?.
Det er viktig å skille mellom personen Stephen Colbert og karakteren han spiller i programmene han har vært med i. Karakteren hans i The Colbert Report er en parodi av Bill O'Reilly i hans The O'Reilly Factor og andre lignende programmer på amerikansk fjernsyn, mens i The Daily Show er han en nyhetsreporter utformet etter Stone Phillips.


== The Late Show på CBS ==
Stephen Colbert overtok talkshowet The Late Show på CBS etter David Letterman. The Late Show with Stephen Colbert hadde premiere 8. september 2015.


== Referanser ==


== Eksterne lenker ==
(en) Stephen Colbert – kategori av bilder, video eller lyd på Commons 
(en) Stephen Colbert – galleri av bilder, video eller lyd på Commons 
(en) Stephen Colbert på Internet Movie Database 
(sv) Stephen Colbert i Svensk Filmdatabas 
(da) Stephen Colbert på Scope 
(fr) Stephen Colbert på Allociné 
(en) Stephen Colbert på AllMovie 
(en) Stephen Colbert hos Turner Classic Movies 
(en) Stephen Colbert hos Rotten Tomatoes 
(en) Stephen Colbert hos TV Guide 
(en) Stephen Colbert hos The Movie Database 
(en) Stephen Colbert hos Behind The Voice Actors
Teymur Rəcəbov

Teymur Rəcəbov, eller Teymur Radjabov (født 12. mars 1987 i Baku) er en stormester i sjakk fra Aserbajdsjan. På FIDEs ratingliste per januar 2013 er Rəcəbov rangert som verdens 5. beste spiller med 2793 poeng.
Bare 15 år gammel slo Rəcəbov den regjerende verdensmesteren, Garri Kasparov, med de svarte brikkene i Linares-turneringen.
Rəcəbov møtte ofte norske Magnus Carlsen da de var juniorer. 18. mai 2007 møttes bare de to i Le Match des Espoir i Porto-Vecchio, Korsika. Nummer 1 og 2 på FIDEs juniorliste (på det tidspunkt) spilte først remis i to hurtigsjakkpartier, så det samme i to lynsjakkpartier. For å avgjøre spilte de et «Armageddon-parti» hvor Carlsen som hvit hadde 4 minutter betenkningstid og Rəcəbov som svart hadde 3 minutter. Betingelsene var at hvit måtte vinne, mens svart kunne klare seg med remis. Etter at Carlsen gjorde en feil vant Rəcəbov partiet og dermed turneringen.


== Referanser ==


== Eksterne lenker ==
(en) Teymur Rəcəbov – FIDE 
(en) Teymur Rəcəbov – chessgames.com 
(en) Teymur Rəcəbov – OlimpBase 
(en) Teymur Rəcəbov – Chess.com 
(en) Teymur Rəcəbov – 365Chess.com 
15 kritiske stillinger fra Rəcəbovs partier
Ingvild Snildal

Ingvild Nicoline Nerdrum Snildal (født 25. august 1988 i Asker) er en svømmer som representerer Asker Svømmeklubb. Hun ble europamester på 100 meter butterfly i 2012 – dette var hennes fjerde internasjonale medalje siden den første medaljen som var bronse på 50 meter butterfly i VM i 2009.


== Meritter ==
Gull, sølv og bronse fra EM
Bronse fra VM
49 NM-gull
11 NM-sølv
6 NM-bronse
3 kongepokaler (2007, 2009 og 2013)
Deltok i OL 2008 i Beijing og OL 2012 i London


== Nasjonale mesterskap ==
Hun tok sin første nasjonale tittel i Norgesmesterskapet i langbane 2005 i Ankerskogen på 50 m rygg. Siden den gang har hun vunnet 49 individuelle NM-gull, 11 sølv og 6 bronsemedaljer. Hun har vunnet kongepokalen i 2007, 2009 og 2013. De første to gangene sammen med Alexander Dale Oen, i 2013 sammen med Lavrans Solli.


=== NM-medaljer ===


== Rekorder ==
Hun satte sin første norske rekord for senior 27. mai 2006, med 30,38 på 50 m rygg. Til sammen har hun (per 11.07.2013) satt 76 norske rekorder. Hun innehar per tiden 13 seniorrekorder og 3 juniorrekorder.


== Utmerkelser ==
2010 – Ingvild Snildal mottok prisen for Årets gjennombrudd  for sesongen 2009 under Idrettsgallaen 2010 i Håkonshall på Lillehammer.


== Eksterne lenker ==
(en) Ingvild Snildal – Olympedia 
(en) Ingvild Snildal – Sports-Reference (OL-resultater – arkivert) 
(en) Ingvild Snildal – swimrankings.net 
Historiske EM Gull! NRK
Rekord-Ingvild fikk kongepokalen Nettavisen
VM-bronse til Snildal NRK
Kongepokal til Snildal Budstikka
Guadalupe County

Guadalupe County er navnet på to fylker i USA:

Guadalupe County (New Mexico)
Guadalupe County (Texas)
Hidalgo County

Hidaldo County er navnet på to fylker i USA:

Hidalgo County (New Mexico)
Hidalgo County (Texas)
Colfax County

Colfax County er navnet på to fylker i USA:

Colfax County (Nebraska)
Colfax County (New Mexico)
Eddy County

Eddy County er navnet på to fylker i USA:

Eddy County (New Mexico)
Eddy County (Nord-Dakota)
Otero County

Otero County er navnet på to fylker i USA:

Otero County (Colorado)
Otero County (New Mexico)
Lea County

Lea County er et fylke i den amerikanske delstaten New Mexico. Det ligger i det sørøstlige hjørnet av staten og det grenser mot Roosevelt County i nord og mot Chaves County og Eddy County i vest. Det har også grense mot delstaten Texas i sør og øst.
Lea Countys totale areal er 11 380 km² hvorav 3 km² er vann. I 2000 hadde fylket 55 511 innbyggere og administrasjonssenteret ligger i byen Lovington og fylkets største by er Hobbs.


== Eksterne lenker ==
(en) Offisielt nettsted 
(en) Lea County, New Mexico – kategori av bilder, video eller lyd på Commons
Doña Ana County

Doña Ana County er et fylke i den amerikanske delstaten New Mexico. Det ligger sør i staten og det grenser mot Luna County i vest, Sierra County i nord og mot Otero County i øst. Det har også grense mot delstaten Texas i sørøst og mot Mexico i sør.
Doña Ana Countys totale areal er 9 880 km² hvorav 19 km² er vann. I 2000 hadde fylket 174 682 innbyggere og administrasjonssenteret ligger i byen Las Cruces som også er fylkets største by og delstaten New Mexicos nest største.


== Eksterne lenker ==
(en) Offisielt nettsted 
(en) Doña Ana County, New Mexico – kategori av bilder, video eller lyd på Commons
Luna County

Luna County er et fylke i den amerikanske delstaten New Mexico. Det ligger sør i staten og det grenser mot Sierra County i nordøst, Doña Ana County i øst, Grant County i vest og mot Hidalgo County i sørvest. Det har også grense mot Mexico i sør.
Luna Countys totale areal er 7 680  km² hvorav 0 km² er vann. Fylket, som ble grunnlagt i 1901, hadde i 2000 25 016 innbyggere og administrasjonssenteret ligger i byen Deming som også er fylkets største by.


== Eksterne lenker ==
(en) Offisielt nettsted 
(en) Luna County, New Mexico – kategori av bilder, video eller lyd på Commons
Tauentzienstraße

Tauentzienstraße er en forretningsgate i bydelene Charlottenburg og Schöneberg i Berlin. Den er del av den såkalte Generalzug, en bred boulevard med midtstripe hvor det opprinnelig gikk en bytrikk. Gaten ble anlagt i keisertiden etter forbilde av Paris' boulevarder og krysser hele det sydvestlige Berlin.
Gaten er oppkalt etter den prøyssiske generalen Friedrich Bogislav von Tauentzien (1760–1824).
Tauentzienstraße er den mest frekventerte handlegaten i Berlin. Bl.a. ligger Kaufhaus des Westens i gaten.
Bethoc av Skottland

Bethoc av Skottland, eller Bethóc ingen Maíl Coluim meic Cináeda, var den eldste datteren til kong Máel Coluim mac Cináeda (Malcolm II av Skottland) som ikke hadde noen sønner.
Det sterkeste arvelige krav til å etterfølge som skottenes konge gikk derfor via Bethóc. Omtrent rundt år 1000 giftet prinsesse Bethóc seg med Crínán av Dunkeld, lekmannsabbed og muligens mormaer. Den første sønnen av dette ekteskapet ble Donnchad mac Crínáin (Duncan I av Skottland) som overtok den skotske tronen i 1034. Tidlige skribenter har også forfektet at Máel Coluim mac Cináeda (Malcolm II av Skottland) selv hadde utsett Donnchad som sin etterfølger under reglene om tanisteri ettersom det var andre mulige krav til tronen.
En yngre søster av Bethóc ble gift med jarl Sigurd Lodvesson av Orknøyene.Bethóc må ikke forveksles med Bethóc ingen Domnaill Bain meic Donnchada, en datter av Donald III av Skottland.


== Referanser ==


== Litteratur ==
Anderson, Marjorie Ogilvy (1973): Kings and Kingship in Early Scotland, Rowman and Littlefield, nyutgivelse 2011.
Columbia

For landet i Sør-Amerika, se Colombia. For annen bruk, se Columbia (andre betydninger)

Columbia, også kjent under navnet Nuna, var et superkontinent som lå rundt den tids ekvator og nordlig halvkule fra om lag 1800 - 1200 millioner år siden - i proterozoikum. Dette er det første sikre superkontinentet man kjenner til, og oppstod av de «faste» superkontinentplatene Laurasia, Baltika og Siberia, i tillegg til Amazonia, India, Øst-Antarktika, Vest-Afrika, Nord-Kina, og trolig også Sør-Kina. Superkontinentet sprakk opp fra omkring 1300 millioner år siden, men etter fragmenteringen gikk det relativt kort tid til kontinentalplatene samlet seg på nytt i superkontinentet Rodinia.


== Utvikling ==
Overgangen til proterozoikum for ca. 2,5 mrd år siden virker dramatisk – atmosfæren ble oksygenrik, land-hav-fordelingen ble omtrent som idag, og historiens første istid oppstod. De tidlige havene inneholdt store mengder oppløst jern. Oksygenet som ble produsert gjennom fotosyntesen av mikroorganismene reagerte med jernet og ble felt ut som jernoksid. Dette foregikk over hundretalls millioner år, og et eksempel på sedimentær avsetning av lagvis kvartsitt og jern på havbunnen fra denne tiden er jernfeltene i Sør-Varanger. Da alt jernet var felt ut for ca. 2,2 milliarder år siden, lå det igjen er skorpe av rust på bunnen av verdenshavene som inneholder 20 ganger mer bundet oksygen enn hva vi i dag finner i fri form. Først nå kunne det produseres et reelt overskudd av oksygen. Det ga grunnlag for primitivt liv, men forbeholdt verdenshavene og neppe på Columbia-kontinentet.
Områder som Karelia (Karelidene) og Kola (Saamidene) og Slave-platen fløt på denne tiden trolig rundt løsrevet fra hnhv Baltica og Laurentia. Kontinentplater samlet seg i et superkontinent - Columbia - for om lag 1,8 milliarder år siden med betydelig fjellkjededannelse (orgoenese) som omfattet nær sagt alle dagens landmasser. Alle konkurrerende modeller antyder at Nord-Amerika (Laurentia) og Nord-Europa (Baltica) hang sammen i nord via Grønland slik det også skjedde siden. Kontinentaldrift og havbunnsspredning med subduksjon skapte samtidig vulkansk aktivitet langs et større belte av den samlede kontinentalkysten, og magmatiske fjellkjeder oppstod i ytterkantene - Amazonas, Laurentia, Grønland og Baltica. Columbia brakk opp i en lang fragmenteringsprosess som varte fra kanskje 1,4 - 1,1 milliarder år siden. Etterhvert rev enkelte kontinentbiter seg løs, slik som «Telemarkøya» i Sør-Norge, og i den sterke vulkanske prosessen omkring 1,25 milliarder år siden som ga oppsplitting av Columbia, ble det dannet store mengder granitt, charnoktitt, mangeritt og anortositt.


== Referanser ==
Glenn Ford

Gwyllyn Samuel Newton Ford (født 1. mai 1916 i Québec by i Québec i Canada, død 30. august 2006 i Beverly Hills i California), bedre kjent under scenenavnet Glenn Ford, var en canadiskfødt amerikansk skuespiller.
Glenn Ford spilte inn over 100 filmer, den siste i 1991, og regnes som en legende fra Hollywoods gullalder. Han har fått en stjerne på Hollywood Walk of Fame.
Blant Fords mest kjente filmer er Gilda (1946) og Jeg er loven (1953).


== Filmografi (utvalg) ==
1946 – Gilda
1952 – Danserinnen fra Trinidad
1953 – Med livet som innsats
1953 – Solgudens Skatt
1953 – Jeg er loven
1954 – Blindt begjær
1955 – Ildgjerningsmannen
1955 – Vend dem ikke ryggen
1955 – Avbrutt melodi
1955 – Rød løper til galgen
1956 – Din sønn er stjålet
1956 – Jubal
1956 – Første kule treffer
1956 – Tehuset Augustmånen
1958 – Den siste torpedo
1961 – Lomma full av flaks
1962 – De fire ryttere
1962 – Fare uten ansikt
1963 – Pappas venninner
1966 – Brenner Paris?
1967 – Pistolmannen fra Red River
1968 – Revolverens kalde tale
1976 – Slaget om Midway
1978 – Superman
1980 – Dødelig virus
1981 – Happy Birthday to Me
1981 – Snikmordernes dag


== Referanser ==


== Eksterne lenker ==
(en) Glenn Ford på Internet Movie Database 
(sv) Glenn Ford i Svensk Filmdatabas 
(da) Glenn Ford på Filmdatabasen 
(da) Glenn Ford på Scope 
(fr) Glenn Ford på Allociné 
(en) Glenn Ford på AllMovie 
(en) Glenn Ford hos Turner Classic Movies 
(en) Glenn Ford hos Rotten Tomatoes 
(en) Glenn Ford hos The Movie Database 
(en) Glenn Ford hos Internet Broadway Database